title: Provedbena uredba Komisije (EU) 2018/941 оd 2. srpnja 2018. o izmjeni Uredbe (EZ) br. 669/2009 o provedbi Uredbe (EZ) br. 882/2004 Europskog parlamenta i Vijeća s obzirom na povećanu razinu službenih kontrola uvoza određene hrane za životinje i hrane neživotinjskoga podrijetla i Provedbene uredbe Komisije (EU) br. 885/2014 (Tekst značajan za EGP.)

text:
               3.7.2018

               HR

               Službeni list Europske unije

               L 166/7

         PROVEDBENA UREDBA KOMISIJE (EU) 2018/941
   оd 2. srpnja 2018.
   o izmjeni Uredbe (EZ) br. 669/2009 o provedbi Uredbe (EZ) br. 882/2004 Europskog parlamenta i Vijeća s obzirom na povećanu razinu službenih kontrola uvoza određene hrane za životinje i hrane neživotinjskoga podrijetla i Provedbene uredbe Komisije (EU) br. 885/2014
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 882/2004 Europskog parlamenta i Vijeća od 29. travnja 2004. o službenim kontrolama koje se provode radi provjeravanja poštuju li se propisi o hrani i hrani za životinje te propisi o zdravlju i dobrobiti životinja (1), a posebno njezin članak 15. stavak 5.,
   uzimajući u obzir Uredbu (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (2), a posebno njezin članak 53. stavak 1. točku (b) podtočku ii.,
   budući da:

               (1)

               Uredbom Komisije (EZ) br. 669/2009 (3) utvrđuju se pravila o povećanoj razini službenih kontrola koje se provode pri uvozu hrane za životinje i hrane neživotinjskoga podrijetla navedene u njezinu Prilogu I. („popis”) na određenim ulaznim mjestima („DPE”) u državna područja navedena u Prilogu I. Uredbi (EZ) br. 882/2004.

               (2)

               U skladu s Uredbom (EZ) br. 669/2009 u slučaju pošiljaka koje ulaze u Uniju morskim putem, a koje se istovaruju u svrhu utovara na drugo plovilo za daljnji prijevoz do luke u drugoj državi članici (pretovarene pošiljke), određeno ulazno mjesto je ta luka. Za potrebe učinkovite organizacije službenih kontrola na granicama Unije, uz istodobno osiguravanje visoke razine zaštite zdravlja ljudi, životinja i bilja, isto bi se pravilo trebalo primjenjivati i na pošiljke koje ulaze u Uniju zračnim prijevozom iz treće zemlje, a koje se pretovaruju za daljnje putovanje u drugu zračnu luku u Uniji. U tim slučajevima određeno ulazno mjesto trebala bi biti ta zračna luka. Iz istih razloga to bi se pravilo trebalo primijeniti i ako se pošiljke pretovaruju za daljnje putovanje u istoj državi članici. Terminologiju koja se upotrebljava u pogledu pretovarenih pošiljki trebalo bi promijeniti iz „daljnji prijevoz” u „daljnje putovanje”, kako bi se u obzir uzele različite situacije pretovarenih pošiljki u usporedbi s pošiljkama za koje je odobren daljnji prijevoz dok se čekaju rezultati fizičkih pregleda. Stoga je primjereno na odgovarajući način izmijeniti Uredbu (EZ) br. 669/2009.

               (3)

               Uredbom (EZ) br. 882/2004 od nadležnih tijela se zahtijeva da obavijeste Komisiju i druge države članice o odbijanjima na granici. Kada je riječ o pesticidima, primjereno je pojasniti da u slučaju kada nadležna tijela odbiju pošiljke hrane za životinje i hrane iz Priloga I. Uredbi (EZ) br. 669/2009, obavijest treba dostaviti ako nije zadovoljena maksimalna razina ostataka utvrđena u Uredbi (EZ) br. 396/2005 Europskog parlamenta i Vijeća (4), neovisno o tome je li prekoračena akutna referentna doza.

               (4)

               Člankom 2. Uredbe (EZ) br. 669/2009 utvrđeno je da je popis u Prilogu I. te uredbe potrebno redovito revidirati, i to najmanje dva puta godišnje, uzimajući u obzir izvore informacija iz tog članka.

               (5)

               Pojava i važnost nedavnih incidenata u vezi s hranom prijavljenih s pomoću sustava brzog uzbunjivanja za hranu i hranu za životinje, nalazi revizija u trećim zemljama koje je provela Uprava za revizije i analize u području zdravlja i hrane Komisijine Glavne uprave za zdravlje i sigurnost hrane te izvješća o pošiljkama hrane za životinje i hrane neživotinjskoga podrijetla koja države članice podnose Komisiji dva puta godišnje u skladu s člankom 15. Uredbe (EZ) br. 669/2009 upućuju na to da bi taj popis trebalo izmijeniti.

               (6)

               Konkretno za pošiljke goji bobica iz Kine i repe pripremljene ili konzervirane u octu ili octenoj kiselini („ukiseljena repa”) iz Libanona i iz Sirije navedeni izvori informacija upućuju na pojavu novih rizika za zdravlje ljudi koji zahtijevaju uvođenje povećane razine službenih kontrola. Stoga bi popisu trebalo dodati unose koji se odnose na te pošiljke.

               (7)

               Posebno, popis bi trebalo izmijeniti brisanjem unosâ za robu za koju raspoložive informacije upućuju na sveukupno zadovoljavajući stupanj usklađenosti s relevantnim sigurnosnim zahtjevima predviđenima zakonodavstvom Unije i za koje povećana razina službenih kontrola stoga više nije opravdana. Unose na popisu koji se odnose na Brassica oleracea iz Kine, jagode iz Egipta, grožđice iz Irana, grašak u mahuni iz Kenije, južnoamerički grah iz Tajlanda te patlidžan i etiopski patlidžan iz Ugande stoga bi trebalo izbrisati.

               (8)

               K tome, popis bi trebalo izmijeniti smanjenjem broja identifikacijskih i fizičkih pregleda za robu za koju relevantni izvori informacija upućuju na sveukupno poboljšanje u pogledu usklađenosti s relevantnim sigurnosnim zahtjevima predviđenima zakonodavstvom Unije i za koje trenutačni broj tih pregleda stoga više nije primjeren. Zato bi unose na popisu koji se odnose na ananas iz Benina i limune i nar iz Turske trebalo na odgovarajući način izmijeniti.

               (9)

               Područje primjene određenih unosa na popisu trebalo bi izmijeniti kako bi se u njih uključili i drugi oblici robe osim onih koji su trenutačno navedeni, ako ti drugi oblici predstavljaju isti rizik. Stoga je primjereno na odgovarajući način izmijeniti postojeće unose koji se odnose na bamiju iz Vijetnama, uključujući zamrznutu bamiju.

               (10)

               Kako bi se zaštitilo zdravlje ljudi u Uniji, Provedbenom uredbom Komisije (EU) br. 885/2014 (5) utvrđuje se da se pošiljke bamije (hrana, svježa i zamrznuta) iz Indije smiju uvoziti u Uniju samo ako su uz njih priloženi zdravstveni certifikat u kojem se navodi da je roba uzorkovana i analizirana na prisutnost ostataka pesticida te rezultati uzorkovanja i analize koje su provela nadležna tijela treće zemlje kako bi se provjerila usklađenost sa zakonodavstvom Unije o najvišim dopuštenim razinama ostataka pesticida. Provedbenom uredbom (EU) br. 885/2014 utvrđuje se i povećana učestalost službenih kontrola na uvoz bamije iz Indije na granicama Unije. Rezultati tih kontrola pokazuju smanjenje učestalosti neusklađenosti s najvišim dopuštenim razinama ostataka pesticida utvrđenima u Uredbi (EZ) br. 396/2005 za tu robu, što je dokaz da se rizik povezan s uvozom te robe znatno smanjio. Zato je na bamiju iz Indije primjereno više ne primjenjivati posebne uvjete uvoza utvrđene u Provedbenoj uredbi (EU) br. 885/2014. Trebalo bi održati povećanu razinu službenih kontrola na granicama Unije i nakon prekida uzorkovanja, ispitivanja i certificiranja koji prethode izvozu i koji se za tu robu zahtijevaju Provedbenom uredbom (EU) br. 885/2014. Provedbenu uredbu (EU) br. 885/2014 i Prilog I. Uredbi (EZ) br. 669/2009 trebalo bi na odgovarajući način izmijeniti.

               (11)

               Postojećim unosima koji se odnose na čaj iz Kine na popisu u Prilogu I. Uredbi (EZ) br. 669/2009 od nadležnih tijela zahtijeva se ispitivanje tog proizvoda na trifluralin. Međutim, države članice nisu prijavile slučajeve otkrivanja navedenog pesticida u tom proizvodu i nema relevantnih obavijesti u okviru sustava brzog uzbunjivanja za hranu i hranu za životinje uspostavljenog u skladu s Uredbom (EZ) br. 178/2002. Istodobno, prijavljeni su česti slučajevi otkrivanja tolfenpirada u čaju iz Kine. Taj pesticid, koji je sličan trifluralinu, nije naveden u programu kontrole iz članka 29. stavka 2. Uredbe (EZ) br. 396/2005 i stoga se ispitivanje na taj pesticid ne zahtijeva u okviru Uredbe (EZ) br. 669/2009. Zato je primjereno na odgovarajući način izmijeniti postojeće unose koji se odnose na čaj iz Kine u Prilogu I. Uredbi (EZ) br. 669/2009 kako bi se upućivanje na trifluralin izbrisalo i od nadležnih tijela zahtijevalo ispitivanje tog proizvoda na tolfenpirad.

               (12)

               Specifične karakteristike aseptičnih pakiranja u bačvama „Marelica, drukčije pripremljenih ili konzerviranih” (pulpa marelica) (oznaka KN 2008 50 61) s popisa u Prilogu I. Uredbi (EZ) br. 669/2009 takve su da bi provedba uzorkovanja na DPE-u mogla rezultirati ozbiljnim rizikom po sigurnost hrane ili oštećenjem proizvoda u neprihvatljivom opsegu. Zato je primjereno izmijeniti postojeće unose „Marelice, drukčije pripremljene ili konzervirane” (pulpa marelica) u Prilogu I. Uredbi (EZ) br. 669/2009 kako bi se osiguralo da identifikacijske i fizičke preglede pošiljki tog proizvoda mogu provoditi nadležna tijela mjesta odredišta kako je navedeno u zajedničkom ulaznom dokumentu (CED), ako je to primjereno, u objektima subjekta u poslovanju s hranom ako su ispunjeni uvjeti iz članka 9. stavka 2. te uredbe.

               (13)

               Radi osiguravanja dosljednosti i jasnoće primjereno je Prilog I. Uredbi (EZ) br. 669/2009 zamijeniti tekstom utvrđenim u Prilogu I. ovoj Uredbi.

               (14)

               Stoga je Uredbu (EZ) br. 669/2009 i Provedbenu uredbu (EU) br. 885/2014 potrebno na odgovarajući način izmijeniti.

               (15)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Izmjene Uredbe (EZ) br. 669/2009
   Uredba (EZ) br. 669/2009 mijenja se kako slijedi:

               1.

               U članku 3. zadnja rečenica u točki (b) zamjenjuje se sljedećim:
               „u slučaju pošiljaka koje ulaze u Uniju morskim putem ili zračnim prijevozom iz treće zemlje, a koje se istovaruju u svrhu utovara na odgovarajuće drugo plovilo ili zrakoplov u istoj luci ili zračnoj luci za daljnje putovanje u drugu luku ili zračnu luku u jednom od državnih područja navedenih u Prilogu I. Uredbi (EZ) br. 882/2004, određeno ulazno mjesto jest ta luka ili ta zračna luka;”.

               2.

               Članak 13. zamjenjuje se sljedećim:
               „Članak 13.
               Neusklađenost
               1.   Ako se službenim kontrolama utvrdi neusklađenost, odgovorni službenik nadležnog tijela popunjava dio III. zajedničkog uvoznog dokumenta i poduzimaju se mjere u skladu s člancima 19., 20. i 21. Uredbe (EZ) br. 882/2004.
               2.   Ako nadležno tijelo na određenom ulaznom mjestu ne dopusti unošenje pošiljke hrane za životinje i hrane iz Priloga I. zbog neusklađenosti s maksimalnom razinom ostataka utvrđenom u Uredbi (EZ) br. 396/2005, ono o tom odbijanju na granici odmah dostavlja obavijest u skladu s člankom 19. stavkom 3. Uredbe (EZ) br. 882/2004.”

               3.

               Prilog I. zamjenjuje se tekstom iz Priloga I. ovoj Uredbi.

         Članak 2.
   Izmjene Provedbene uredbe (EU) br. 885/2014
   Provedbene uredbe (EU) br. 885/2014 mijenja se kako slijedi:

               1.

               U članku 1. stavak 1. zamjenjuje se sljedećim:
               „1.   Ova se Uredba primjenjuje na pošiljke hrane neživotinjskoga podrijetla navedene u Prilogu I.”

               2.

               Prilog I. mijenja se kako je navedeno u Prilogu II. ovoj Uredbi.

         Članak 3.
   Ova Uredba stupa na snagu trećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 2. srpnja 2018.

            Za Komisiju

            Predsjednik

         Jean-Claude JUNCKER

      (1)  SL L 165, 30.4.2004., str. 1.

      (2)  SL L 31, 1.2.2002., str. 1.

      (3)  Uredba Komisije (EZ) br. 669/2009 od 24. srpnja 2009. o provedbi Uredbe (EZ) br. 882/2004 Europskog parlamenta i Vijeća s obzirom na povećanu razinu službenih kontrola uvoza određene hrane za životinje i hrane neživotinjskoga podrijetla te o izmjeni Odluke 2006/504/EZ (SL L 194, 25.7.2009., str. 11.).

      (4)  Uredba (EZ) br. 396/2005 Europskog parlamenta i Vijeća od 23. veljače 2005. o maksimalnim razinama ostataka pesticida u ili na hrani za životinje biljnog i životinjskog podrijetla i o izmjeni Direktive Vijeća 91/414/EEZ (SL L 70, 16.3.2005., str. 1.).

      (5)  Provedbena uredba Komisije (EU) br. 885/2014 оd 13. kolovoza 2014. o utvrđivanju posebnih uvjeta koji se primjenjuju na uvoz okre i listova karija iz Indije i stavljanju izvan snage Provedbene uredbe Komisije (EU) br. 91/2013 (SL L 242, 14.8.2014., str. 20.).

      PRILOG I.
      „
            PRILOG I.

               Hrana za životinje i hrana neživotinjskog podrijetla koja podliježe povećanoj razini službenih kontrola na određenom ulaznom mjestu

                        Hrana za životinje i hrana
                        (namjena)

                        Oznaka KN (1)

                        Pododjeljak TARIC

                        Zemlja podrijetla

                        Opasnost

                        Učestalost fizičkih i identifikacijskih pregleda (%)

                        Ananas

                              (Hrana – svježa ili rashlađena)

                        0804 30 00

                           Benin (BJ)

                        Ostaci pesticida (2)
                            (3)

                        10

                                    —

                                    Kikiriki, u ljusci

                                    —

                                 1202 41 00

                           Bolivija (BO)

                        Aflatoksini

                        50

                                    —

                                    Kikiriki, oljušten

                                    —

                                 1202 42 00

                                    —

                                    Maslac od kikirikija

                                    —

                                 2008 11 10

                                    —

                                    Kikiriki, drukčije pripremljen ili konzerviran

                                    —

                                    2008 11 91 ;
                                    2008 11 96 ;
                                    2008 11 98

                              (Hrana za životinje i hrana)

                        Goji bobice (Lycium barbarum L.)

                              (Hrana – svježa, rashlađena ili suha)

                        ex 0813 40 95 ;

                           10

                           Kina (CN)

                        Ostaci pesticida (2)
                            (4)

                        10

                        ex 0810 90 75

                           10

                        Čaj, neovisno o tome je li aromatiziran ili ne

                              (Hrana)

                        0902

                           Kina (CN)

                        Ostaci pesticida (2)
                            (5)

                        10

                                    —

                                    Slatka paprika (Capsicum annuum)

                                    —

                                    0709 60 10 ;
                                    0710 80 51

                           Dominikanska Republika (DO)

                        Ostaci pesticida (2)
                            (6)

                        20

                                    —

                                    Paprika (osim slatke) (Capsicum spp.)

                                    —

                                    ex 0709 60 99 ;

                           20

                        ex 0710 80 59

                           20

                                    —

                                    Južnoamerički grah
                                    (Vigna unguiculata spp. sesquipedalis, vigna unguiculata spp. unguiculata)

                                    —

                                    ex 0708 20 00 ;

                           10

                        ex 0710 22 00

                           10

                              (Hrana – svježa, rashlađena ili zamrznuta)

                                    —

                                    Slatka paprika (Capsicum annuum)

                                    —

                                    0709 60 10 ;

                           Egipat (EG)

                        Ostaci pesticida (2)
                            (7)

                        10

                        0710 80 51

                                    —

                                    Paprika (osim slatke) (Capsicum spp.)

                                    —

                                    ex 0709 60 99 ;

                           20

                        ex 0710 80 59

                           20

                              (Hrana – svježa, rashlađena ili zamrznuta)

                                    —

                                    Lješnjaci, u ljusci

                                    —

                                 0802 21 00

                           Gruzija (GE)

                        Aflatoksini

                        20

                                    —

                                    Lješnjaci, oljušteni

                                    —

                                 0802 22 00

                              (Hrana)

                        Palmino ulje

                              (Hrana)

                        1511 10 90 ;

                           Gana (GH)

                        Sudan bojila (8)

                        50

                        1511 90 11 ;

                        ex 1511 90 19 ;

                           90

                        1511 90 99

                                    —

                                    Kikiriki, u ljusci

                                    —

                                 1202 41 00

                           Gambija (GM)

                        Aflatoksini

                        50

                                    —

                                    Kikiriki, oljušten

                                    —

                                 1202 42 00

                                    —

                                    Maslac od kikirikija

                                    —

                                 2008 11 10

                                    —

                                    Kikiriki, drukčije pripremljen ili konzerviran

                                    —

                                    2008 11 91 ;
                                    2008 11 96 ;
                                    2008 11 98

                              (Hrana za životinje i hrana)

                        Bamija

                              (Hrana – svježa, rashlađena ili zamrznuta)

                        ex 0709 99 90 ;

                           20

                           Indija (IN)

                        Ostaci pesticida (2)
                            (9)

                        10

                        ex 0710 80 95

                           30

                        Paprika (osim slatke) (Capsicum spp.)

                              (Hrana – svježa, rashlađena ili zamrznuta)

                        ex 0709 60 99 ;

                           20

                           Indija (IN)

                        Ostaci pesticida (2)
                            (10)

                        10

                        ex 0710 80 59

                           20

                        Lišće celera (Apium graveolens)

                              (Hrana – svježe ili rashlađeno začinsko bilje)

                        ex 0709 40 00

                           20

                           Kambodža (KH)

                        Ostaci pesticida (2)
                            (11)

                        50

                        Južnoamerički grah
                        (Vigna unguiculata spp. sesquipedalis, vigna unguiculata spp. unguiculata)

                              (Hrana – svježe, rashlađeno ili zamrznuto povrće)

                        ex 0708 20 00 ;

                           10

                           Kambodža (KH)

                        Ostaci pesticida (2)
                            (12)

                        50

                        ex 0710 22 00

                           10

                        Repa (Brassica rapa spp. Rapa)

                              (Hrana – pripremljena ili konzervirana u octu ili octenoj kiselini)

                        ex 2001 90 97

                           11 ; 19

                           Libanon (LB)

                        Rodamin B

                        50

                        Paprika (slatka i ostala) (Capsicum spp.)

                              (Hrana – sušena, pržena, izmrvljena ili mljevena)

                        ex 2008 99 99 ;

                           79

                           Šri Lanka (LK)

                        Aflatoksini

                        20

                        0904 21 10 ;

                        ex 0904 21 90 ;

                           20

                        ex 0904 22 00

                           11 ; 19

                                    —

                                    Kikiriki, u ljusci

                                    —

                                 1202 41 00

                           Madagaskar (MG)

                        Aflatoksini

                        50

                                    —

                                    Kikiriki, oljušten

                                    —

                                 1202 42 00

                                    —

                                    Maslac od kikirikija

                                    —

                                 2008 11 10

                                    —

                                    Kikiriki, drukčije pripremljen ili konzerviran

                                    —

                                    2008 11 91 ;
                                    2008 11 96 ;
                                    2008 11 98

                              (Hrana za životinje i hrana)

                        Sezamovo sjeme

                              (Hrana – svježa ili rashlađena)

                        1207 40 90

                           Nigerija (NG)

                        Salmonela (13)

                        50

                        Paprika (osim slatke) (Capsicum spp.)

                              (Hrana – svježa, rashlađena ili zamrznuta)

                        ex 0709 60 99 ;

                           20

                           Pakistan (PK)

                        Ostaci pesticida (2)

                        10

                        ex 0710 80 59

                           20

                        Maline

                              (Hrana – zamrznuta)

                        0811 20 31 ;

                           Srbija (RS)

                        Norovirus

                        10

                        ex 0811 20 11 ;

                           10

                        ex 0811 20 19

                           10

                                    —

                                    Kikiriki, u ljusci

                                    —

                                 1202 41 00

                           Sudan (SD)

                        Aflatoksini

                        50

                                    —

                                    Kikiriki, oljušten

                                    —

                                 1202 42 00

                                    —

                                    Maslac od kikirikija

                                    —

                                 2008 11 10

                                    —

                                    Kikiriki, drukčije pripremljen ili konzerviran

                                    —

                                    2008 11 91 ;
                                    2008 11 96 ;
                                    2008 11 98

                              (Hrana za životinje i hrana)

                        Sezamovo sjeme

                              (Hrana – svježa ili rashlađena)

                        1207 40 90

                           Sudan (SD)

                        Salmonela (13)

                        50

                        Sjemenke lubenice (Egusi, Citrullus spp.) i proizvodi dobiveni od njih

                              (Hrana)

                        ex 1207 70 00 ;

                           10

                           Sijera Leone (SL)

                        Aflatoksini

                        50

                        ex 1106 30 90 ;

                           30

                        ex 2008 99 99

                           50

                                    —

                                    Kikiriki, u ljusci

                                    —

                                 1202 41 00

                           Senegal (SN)

                        Aflatoksini

                        50

                                    —

                                    Kikiriki, oljušten

                                    —

                                 1202 42 00

                                    —

                                    Maslac od kikirikija

                                    —

                                 2008 11 10

                                    —

                                    Kikiriki, drukčije pripremljen ili konzerviran

                                    —

                                    2008 11 91 ;
                                    2008 11 96 ;
                                    2008 11 98

                              (Hrana za životinje i hrana)

                        Repa (Brassica rapa spp. Rapa)

                              (Hrana – pripremljena ili konzervirana u octu ili octenoj kiselini)

                        ex 2001 90 97

                           11 ; 19

                           Sirija (SY)

                        Rodamin B

                        50

                        Paprika (osim slatke) (Capsicum spp.)

                              (Hrana – svježa, rashlađena ili zamrznuta)

                        ex 0709 60 99 ;

                           20

                           Tajland (TH)

                        Ostaci pesticida (2)
                            (14)

                        10

                        ex 0710 80 59

                           20

                                    —

                                    Sušene marelice

                                    —

                                 0813 10 00

                           Turska (TR)

                        Sulfiti (16)

                        20

                                    —

                                    Marelice, drukčije pripremljene ili konzervirane (15)

                                    —

                                 2008 50 61

                              (Hrana)

                        Grožđice (uključujući grožđice rezane ili zdrobljene u pastu, bez daljnje obrade)

                              (Hrana)

                        0806 20

                           Turska (TR)

                        Okratoksin A

                        5

                        Limuni (Citrus limon, Citrus limonum)

                              (Hrana – svježa, rashlađena ili suha)

                        0805 50 10

                           Turska (TR)

                        Ostaci pesticida (2)

                        10

                        Nar

                              (Hrana – svježa ili rashlađena)

                        ex 0810 90 75

                           30

                           Turska (TR)

                        Ostaci pesticida (2)
                            (17)

                        10

                        Slatka paprika (Capsicum annuum)

                              (Hrana – svježa, rashlađena ili zamrznuta)

                        0709 60 10 ;
                        0710 80 51

                           Turska (TR)

                        Ostaci pesticida (2)
                            (18)

                        10

                        Lišće vinove loze

                              (Hrana)

                        ex 2008 99 99

                           11 ; 19

                           Turska (TR)

                        Ostaci pesticida (2)
                            (19)

                        50

                        Sezamovo sjeme

                              (Hrana – svježa ili rashlađena)

                        1207 40 90

                           Uganda (UG)

                        Salmonela (13)

                        50

                                    —

                                    Pistacije, u ljusci

                                    —

                                 0802 51 00

                           Sjedinjene Američke Države (US)

                        Aflatoksini

                        10

                                    —

                                    Pistacije, oljuštene

                                    —

                                 0802 52 00

                                    —

                                    Pistacije, pržene

                                          (Hrana)

                                    —

                                    ex 2008 19 13 ;

                           20

                        ex 2008 19 93

                           20

                                    —

                                    Sušene marelice

                                    —

                                 0813 10 00

                           Uzbekistan (UZ)

                        Sulfiti (16)

                        50

                                    —

                                    Marelice, drukčije pripremljene ili konzervirane (15)

                                    —

                                 2008 50 61

                              (Hrana)

                                    —

                                    Listovi korijandra

                                    —

                                 ex 0709 99 90

                           72

                           Vijetnam (VN)

                        Ostaci pesticida (2)
                            (20)

                        50

                                    —

                                    Bosiljak (sveti bosiljak, obični bosiljak)

                                    —

                                 ex 1211 90 86

                           20

                                    —

                                    Metvica

                                    —

                                 ex 1211 90 86

                           30

                                    —

                                    Peršin

                                    —

                                 ex 0709 99 90

                           40

                              (Hrana – svježe ili rashlađeno začinsko bilje)

                        Bamija

                              (Hrana – svježa, rashlađena ili zamrznuta)

                        ex 0709 99 90

                           20

                           Vijetnam (VN)

                        Ostaci pesticida (2)
                            (20)

                        50

                        ex 0710 80 95

                           30

                        Paprika (osim slatke) (Capsicum spp.)

                              (Hrana – svježa, rashlađena ili zamrznuta)

                        ex 0709 60 99 ;

                           20

                           Vijetnam (VN)

                        Ostaci pesticida (2)
                            (20)

                        50

                        ex 0710 80 59

                           20

                        Pitaja

                              (Hrana – svježa ili rashlađena)

                        ex 0810 90 20

                           10

                           Vijetnam (VN)

                        Ostaci pesticida (2)
                            (20)

                        10

                  ”

         (1)  Ako je potrebno ispitati samo određene proizvode pod oznakom KN, a ne postoji nikakva posebna potpodjela pod tom oznakom, oznaka KN obilježava se s „ex”.

         (2)  Ostaci barem onih pesticida koji su navedeni u programu kontrole donesenom u skladu s člankom 29. stavkom 2. Uredbe (EZ) br. 396/2005 Europskog parlamenta i Vijeća od 23. veljače 2005. o maksimalnim razinama ostataka pesticida u ili na hrani i hrani za životinje biljnog i životinjskog podrijetla i o izmjeni Direktive Vijeća 91/414/EEZ (SL L 70, 16.3.2005., str. 1.) koji se mogu analizirati multirezidualnim metodama temeljenima na tehnici GC-MS i LC-MS (pesticidi se prate samo u/na proizvodima biljnog podrijetla).

         (3)  Ostaci etefona.

         (4)  Ostaci amitraza.

         (5)  Ostaci tolfenpirada.

         (6)  Ostaci acefata, aldikarba (zbroj aldikarba, njegova sulfoksida i njegova sulfona, izražen kao aldikarb), amitraza (amitraz uključujući metabolite koji sadržavaju udio 2,4-dimetilanilina izražen kao amitraz), diafentiurona, dikofola (zbroj p, p′ i o,p′ izomera), ditiokarbamata (ditiokarbamati izraženi kao CS2, uključujući maneb, mankozeb, metiram, propineb, tiram i ziram) i metiokarba (zbroj metiokarba i metiokarb sulfoksida i sulfona, izražen kao metiokarb).

         (7)  Ostaci dikofola (zbroj p, p′ i o,p′ izomera), dinotefurana, folpeta, prokloraza (zbroj prokloraza i njegovih metabolita koji sadržavaju udio 2,4,6-triklorofenola, izražen kao prokloraz), tiofanat-metila i triforina.

         (8)  Za potrebe ovog Priloga izraz „sudan bojila” odnosi se na sljedeće kemijske tvari: i. sudan I (CAS broj 842-07-9); ii. sudan II (CAS broj 3118-97-6); iii. sudan III (CAS broj 85-86-9); iv.grimizno crvena; ili sudan IV (CAS broj 85-83-6).

         (9)  Ostaci diafentiurona.

         (10)  Ostaci karbofurana.

         (11)  Ostaci fentoata.

         (12)  Ostaci klorbufama.

         (13)  Referentna metoda EN/ISO 6579-1 ili metoda validirana u odnosu na nju u skladu s posljednjom verzijom EN/ISO 16140 ili drugim sličnim međunarodno prihvaćenim protokolima.

         (14)  Rezidue formetanata (zbroj formetanata i njegovih soli izražen kao formetanat (hidroklorid)), protiofosa i triforina.

         (15)  Identifikacijske i fizičke preglede mogu provoditi nadležna tijela mjesta odredišta kako je naznačeno u CED-u, ako je to primjereno, u objektima subjekta u poslovanju s hranom za životinje i hranom u skladu s člankom 9. stavkom 2. ove Uredbe.

         (16)  Referentne metode: EN 1988-1:1998, EN 1988-2:1998 ili ISO 5522:1981.

         (17)  Ostaci prokloraza.

         (18)  Rezidue diafentiurona, formetanata (zbroj formetanata i njegovih soli izražen kao formetanat (hidroklorid)) i tiofanat-metila.

         (19)  Rezidue ditiokarbamata (ditiokarbamati izraženi kao CS2, uključujući maneb, mankozeb, metiram, propineb, tiram i ziram) i metrafenona.

         (20)  Ostaci ditiokarbamata (ditiokarbamati izraženi kao CS2, uključujući maneb, mankozeb, metiram, propineb, tiram i ziram), fentoata i kvinalfosa.

      PRILOG II.
      U Prilogu I. Provedbenoj Uredbi (EU) br. 885/2014 briše se sljedeći unos za okru iz Indije:

                     „Bamija

                           (Hrana – svježa i zamrznuta)

                     ex 0709 99 90

                     20

                     Indija (IN)

                     Ostaci pesticida analizirani multirezidualnim metodama temeljenima na tehnici GC-MS i LC-MS ili metodama za pojedinačne ostatke (2)

                     20

         (2)  Certificiranje u zemlji podrijetla i kontrola pri uvozu od strane država članica kako bi se osigurala usklađenost s Uredbom (EZ) br. 396/2005 Europskog parlamenta i Vijeća od 23. veljače 2005. o maksimalnim razinama ostataka pesticida u ili na hrani i hrani za životinje biljnog i životinjskog podrijetla i o izmjeni Direktive Vijeća 91/414/EEZ (SL L 70, 16.3.2005., str. 1.), posebno ostaci: acefata, metamidofosa, triazofosa, endosulfana, monokrotofosa, metomila, tiodikarba, diafentiurona, tiametoksama, fipronila, oksamila, acetamiprida, indoksakarba, mandipropamida.”


title: Provedbena uredba Komisije (EU) 2018/939 оd 26. lipnja 2018. o upisu naziva u registar zaštićenih oznaka izvornosti i zaštićenih oznaka zemljopisnog podrijetla („Cidre Cotentin”/„Cotentin” (ZOI))

text:
               3.7.2018

               HR

               Službeni list Europske unije

               L 166/3

         PROVEDBENA UREDBA KOMISIJE (EU) 2018/939
   оd 26. lipnja 2018.
   o upisu naziva u registar zaštićenih oznaka izvornosti i zaštićenih oznaka zemljopisnog podrijetla („Cidre Cotentin”/„Cotentin” (ZOI))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               U skladu s člankom 50. stavkom 2. točkom (a) Uredbe (EU) br. 1151/2012, zahtjev Francuske za upis naziva „Cidre Cotentin”/„Cotentin” u registar objavljen je u Službenom listu Europske unije (2).

               (2)

               Dopisom od 16. studenoga 2016. francuska su tijela obavijestila Komisiju da je na temelju članka 15. stavka 4. Uredbe (EU) br. 1151/2012 za poljoprivredno gospodarstvo s ograničenom odgovornošću (Earl) La Vallée des Pommiers, 17, bis hameau Les Mesles, 50340 Bricquebosq i društvo s ograničenom odgovornošću (Sarl) Cidrerie Le père Mahieu, 17, bis hameau Les Mesles, 50340 Bricquebosq sa sjedištem na njihovu području koji ispunjavaju uvjete iz toga članka odobreno prijelazno razdoblje sa završetkom 15. studenoga 2026. u skladu s Odlukom od 14. listopada 2016. o zaštićenoj oznaci izvornosti „Cidre Cotentin”/„Cotentin” objavljenoj 22. listopada 2016. u Službenom listu Francuske Republike. Tijekom nacionalnog postupka prigovora ti su gospodarski subjekti, koji su „Cidre Cotentin”/„Cotentin” kontinuirano zakonito stavljali na tržište najmanje pet godina prije podnošenja zahtjeva, podnijeli prigovor.

               (3)

               Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, naziv „Cidre Cotentin”/„Cotentin” potrebno je upisati u registar,

         DONIJELA JE OVU UREDBU:
   Članak 1.
   Naziv „Cidre Cotentin”/„Cotentin” (ZOI) upisuje se u registar.
   Naziv iz prvog stavka odnosi se na proizvod iz razreda 1.8. iz Priloga XI. Provedbene uredbe Komisije (EU) br. 668/2014 (3).
   Članak 2.
   Zaštita dodijeljena na temelju članka 1. odnosi se na prijelazno razdoblje koje je na temelju Odluke od 14. listopada 2016. o zaštićenoj oznaci izvornosti „Cidre Cotentin”/„Cotentin” (ZOI) objavljene 22. listopada 2016. u Službenom listu Francuske Republike u skladu s člankom 15. stavkom 4. Uredbe (EU) br. 1151/2012 Francuska odobrila gospodarskim subjektima koji ispunjuju uvjete iz tog članka.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 26. lipnja 2018.

            Za Komisiju,

            u ime predsjednika,

         Phil HOGAN

            Član Komisije

      (1)  SL L 343, 14.12.2012., str. 1.

      (2)  SL C 39, 2.2.2018., str. 33.

      (3)  Provedbena uredba Komisije (EU) br. 668/2014 od 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).


title: Provedbena uredba Komisije (EU) 2018/988 оd 27. travnja 2018. o izmjeni i ispravku Provedbene uredbe (EU) 2017/656 o utvrđivanju administrativnih zahtjeva koji se odnose na granične vrijednosti emisija i homologaciju tipa za motore s unutarnjim izgaranjem za necestovne pokretne strojeve u skladu s Uredbom (EU) 2016/1628 Europskog parlamenta i Vijeća (Tekst značajan za EGP.)

text:
                  18.7.2018

                  HR

                  Službeni list Europske unije

                  L 182/46

            PROVEDBENA UREDBA KOMISIJE (EU) 2018/988
      оd 27. travnja 2018.
      o izmjeni i ispravku Provedbene uredbe (EU) 2017/656 o utvrđivanju administrativnih zahtjeva koji se odnose na granične vrijednosti emisija i homologaciju tipa za motore s unutarnjim izgaranjem za necestovne pokretne strojeve u skladu s Uredbom (EU) 2016/1628 Europskog parlamenta i Vijeća
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EU) 2016/1628 Europskog parlamenta i Vijeća od 14. rujna 2016. o zahtjevima koji se odnose na ograničenja emisija plinovitih i krutih onečišćujućih tvari i homologaciju tipa za motore s unutarnjim izgaranjem za necestovne pokretne strojeve, o izmjeni uredbi (EU) br. 1024/2012 i (EU) br. 167/2013 te o izmjeni i stavljanju izvan snage Direktive 97/68/EZ (1), a posebno njezin članak 18. stavak 5., članak 21. stavak 3., članak 23. stavak 5., članak 24. stavak 12. i članak 32. stavak 3.,
      budući da:

                  (1)

                  Provedbenom uredbom Komisije (EU) 2017/656 (2) među ostalim su utvrđeni predlošci za određene dokumente koje treba pripremiti u kontekstu EU homologacije tipa motora s unutarnjim izgaranjem za necestovne pokretne strojeve. S obzirom na niz pogrešaka i nedostataka te bi predloške trebalo izmijeniti i ispraviti te ih učiniti sveobuhvatnijima.

                  (2)

                  Radi transparentnosti i potpunosti proizvođač motora bi pri podnošenju zahtjeva za EU homologaciju trebao u opisnu mapu dodati kopiju izvješća o dokazivanju za određena ispitivanja.

                  (3)

                  Kako bi se uskladili i olakšali postupci za izračun emisija plinovitih onečišćujućih tvari za praćenje u uporabi motora necestovnih pokretnih strojeva u skladu s Delegiranom uredbom Komisije (EU) 2017/655 (3), referentni rad i referentna masa CO2 upotrijebljeni u izračunu moraju se navesti u dopuni predloška certifikata o EU homologaciji i u jedinstvenom formatu ispitnog izvješća.

                  (4)

                  Radi usklađivanja terminologije u cijelom zakonodavnom paketu koji se odnosi na granične vrijednosti emisija i homologaciju motora s unutarnjim izgaranjem za necestovne pokretne strojeve te radi pojašnjavanja značenja te terminologije, termine „radni obujam cilindra” i „radni obujam motora”, koji se pojavljuju u Provedbenoj uredbi (EU) 2017/656, trebalo bi zamijeniti terminima „radni obujam po cilindru” i „ukupni radni obujam motora”.

                  (5)

                  Uz to, nakon objave Provedbene uredbe Komisije (EU) 2017/656 otkrivene su manje pogreške različitih vrsta, koje bi trebalo ispraviti. Konkretno, trebalo bi izmijeniti odredbe koje sadržavaju proturječnosti ili suvišne informacije te ispraviti neka upućivanja i numeriranje.

                  (6)

                  Konkretno, trebalo bi ispraviti točke od 10. do 11.2. predloška jedinstvenog formata ispitnog izvješća kako bi se u njemu ispravno primijenila terminologija iz Uredbe (EU) 2016/1628.

                  (7)

                  Provedbenu uredbu (EU) 2017/656 trebalo bi stoga u skladu s time izmijeniti i ispraviti.

                  (8)

                  Mjere predviđene ovom Uredbom u skladu su s mišljenjem Tehničkog odbora za motorna vozila,

            DONIJELA JE OVU UREDBU:
      Članak 1.
      Izmjene Provedbene uredbe (EU) 2017/656
      Provedbena uredba (EU) 2017/656 mijenja se kako slijedi:

                  1.

                  Umeće se članak 12.a:
                  „Članak 12.a
                  Prijelazne odredbe
                  1.   Bez obzira na primjenu odredaba ove Uredbe, kako je izmijenjena Provedbenom uredbom Komisije (EU) 2018/988 (*1), do 31. prosinca 2018. homologacijska tijela nastavljaju dodjeljivati EU homologacije tipovima motora i porodicama motora u skladu s ovom Uredbom u verziji koja se primjenjuje 6. kolovoza 2018.
                  2.   Bez obzira na primjenu odredaba ove Uredbe, kako je izmijenjena Provedbenom uredbom (EU) 2018/988, do 30. lipnja 2019. države članice dopuštaju stavljanje na tržište motora koji se temelje na tipovima motora homologiranima u skladu s ovom Uredbom u verziji koja se primjenjuje 6. kolovoza 2018.

                     (*1)  Provedbena uredba Komisije (EU) 2018/988 od 27. travnja 2018. o izmjeni i ispravku Provedbene uredbe (EU) 2017/656 o utvrđivanju administrativnih zahtjeva koji se odnose na granične vrijednosti emisija i homologaciju tipa za motore s unutarnjim izgaranjem za necestovne pokretne strojeve u skladu s Uredbom (EU) 2016/1628 Europskog parlamenta i Vijeća (SL L 182, 18.7.2018., str. 46.).”"

                  2.

                  Prilog I. mijenja se u skladu s Prilogom I. ovoj Uredbi.

                  3.

                  Prilog IV. mijenja se u skladu s Prilogom IV. ovoj Uredbi.

            Članak 2.
      Ispravci Provedbene uredbe (EU) 2017/656
      Provedbena uredba (EU) 2017/656 ispravlja se kako slijedi:

                  1.

                  Prilog I. ispravlja se u skladu s Prilogom II. ovoj Uredbi.

                  2.

                  Dodatak 1. i Dodatak 2. Prilogu II. ispravljaju se u skladu s Prilogom III. ovoj Uredbi.

                  3.

                  U Dodatku 1. Prilogu III. u prvom stupcu devetom retku tablice 1. riječi „primjenjivi kod iznimke (EM) ili kod prijelazne odredbe (TM) iz stupca 4 tablice 1. u Dodatku 2. Prilogu II.” zamjenjuju se riječima „primjenjivi kod iznimke (EM) ili kod prijelazne odredbe (TR) iz stupca 4 tablice 1. u Dodatku 2. Prilogu II.”

                  4.

                  U Prilogu IV. Dopuna certifikata o EU homologaciji ispravlja se u skladu s Prilogom V. ovoj Uredbi.

                  5.

                  Prilog V. ispravlja se u skladu s Prilogom VI. ovoj Uredbi.

                  6.

                  Prilog VI. ispravlja se u skladu s Prilogom VII. ovoj Uredbi.

                  7.

                  Prilog IX. ispravlja se u skladu s Prilogom VIII. ovoj Uredbi.

            Članak 3.
      Stupanje na snagu
      Ova Uredba stupa na snagu dvadesetog dana od dana objave u Službenom listu Europske unije.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 27. travnja 2018.

               Za Komisiju

               Predsjednik

            Jean-Claude JUNCKER

         (1)  SL L 252, 16.9.2016., str. 53.

         (2)  Provedbena uredba Komisije (EU) 2017/656 оd 19. prosinca 2016. o utvrđivanju administrativnih zahtjeva koji se odnose na granične vrijednosti emisija i homologaciju tipa za motore s unutarnjim izgaranjem za necestovne pokretne strojeve u skladu s Uredbom (EU) 2016/1628 Europskog parlamenta i Vijeća (SL L 102, 13.4.2017., str. 364.).

         (3)  Delegirana uredba Komisije (EU) 2017/655 оd 19. prosinca 2016. o dopuni Uredbe (EU) 2016/1628 Europskog parlamenta i Vijeća u pogledu praćenja emisija plinovitih onečišćujućih tvari motora s unutarnjim izgaranjem u uporabi ugrađenih u necestovne pokretne strojeve (SL L 102, 13.4.2017., str. 334.).

         PRILOG I.
         Prilog I. Provedbenoj uredbi Komisije (EU) 2017/656 mijenja se kako slijedi:

                     1.

                     Dio A mijenja se kako slijedi:

                                 (a)

                                 točka 1.5.1. zamjenjuje se sljedećim:

                                             „1.5.1.

                                             ako je primjenjivo, kopija izvješća o dokazivanju iz točaka 10.5.1. i 13.4.1. Dodatka 1. Prilogu IV. Delegiranoj uredbi (EU) 2017/654;”;

                                 (b)

                                 umeću se točke 1.5.2. i 1.5.3.:

                                             „1.5.2.

                                             ako je primjenjivo, opis povezivanja i metoda čitanja za zapise propisane u točki 5.2.1.1.(e) Dodatka 1. Prilogu IV. Delegiranoj uredbi (EU) 2017/654 i točki 4.1. Dodatka 2. tom Prilogu;

                                             1.5.3.

                                             ako je tip ili porodica motora član porodice motora po NCD-u, alternativno se uz odobrenje homologacijskog tijela može dostaviti obrazloženje pripadnosti porodici zajedno s informacijama zatraženima u točkama 1.5., 1.5.1. i 1.5.2. za porodicu motora po NCD-u;”;

                                 (c)

                                 točka 1.6.1. zamjenjuje se sljedećim:

                                             „1.6.1.

                                             ako je primjenjivo, kopija izvješća o dokazivanju iz točke 9.3.6.1. Dodatka 4. Prilogu IV. Delegiranoj uredbi (EU) 2017/654;”;

                                 (d)

                                 umeću se točke 1.6.2. i 1.6.3.:

                                             „1.6.2.

                                             ako je primjenjivo, opis povezivanja i metoda čitanja za zapise propisane u točki 5.4. Dodatka 4. Prilogu IV. Delegiranoj uredbi (EU) 2017/654 i točki 4.1. Dodatka 2. tom Prilogu;

                                             1.6.3.

                                             ako je tip ili porodica motora član porodice motora po PCD-u, alternativno se uz odobrenje homologacijskog tijela može dostaviti obrazloženje pripadnosti porodici zajedno s informacijama zatraženima u točkama 1.6., 1.6.1. i 1.6.2. za porodicu motora po PCD-u;”.

                     2.

                     Dodatak 3. mijenja se kako slijedi:

                                 (a)

                                 dio B mijenja se kako slijedi:

                                             i.

                                             točka 2.10.4. zamjenjuje se sljedećim:

                                                         „2.10.4.

                                                         Drugi uređaji: da/ne
                                                         (ako je odgovor potvrdan, ispunite odjeljak 3.10.4. i priložite shematski dijagram s mjestima i rasporedom uređaja)”;

                                             ii.

                                             točka 2.11.9. zamjenjuje se sljedećim:

                                                         „2.11.9.

                                                         Drugi uređaji ili obilježja koji imaju snažan utjecaj na emisije: da/ne
                                                         (ako je odgovor potvrdan, ispunite odjeljak 3.11.7.)”;

                                 (b)

                                 tablica u dijelu C mijenja se kako slijedi:

                                             i.

                                             umeće se redak s brojem stavke 3.4.6.1.:

                                                         „3.4.6.1.

                                                         Kad je riječ o RMC-u, broj RMC pretkondicioniranja prije RMC NRSC ispitivanja

                                                         X

                                                         najmanje 0,5”

                                             ii.

                                             umeću se redci s brojevima stavki od 3.10.3. do 3.10.4.1.:

                                                         „3.10.3.

                                                         Upuhivanje zraka

                                                         3.10.3.1.

                                                         Princip rada:

                                                         X

                                                         3.10.4.

                                                         Drugi

                                                         3.10.4.1.

                                                         Tipovi:

                                                         X”

                                             iii.

                                             umeće se redak s brojem stavke 3.11.1.3.1.:

                                                         „3.11.1.3.1.

                                                         Ispitni uvjeti za mjerenje:

                                                         X

                                                         X”

                                             iv.

                                             umeću se redci s brojevima stavki 3.11.7. i 3.11.7.1.:

                                                         „3.11.7.

                                                         Drugi uređaji ili obilježja

                                                         3.11.7.1.

                                                         Tipovi:

                                                         X”

         PRILOG II.
         Prilog I. Provedbenoj uredbi (EU) 2017/656 ispravlja se kako slijedi:

                     1.

                     U dijelu A točka 1.3. zamjenjuje se sljedećim:

                                 „1.3.

                                 proizvođačevu izjavu o sukladnosti tipa ili porodice motora s graničnim vrijednostima emisija ispušnih plinova utvrđenima u Prilogu II. Uredbi (EU) 2016/1628 s obzirom na deklarirana tekuća goriva, mješavine goriva ili emulzije goriva osim onih utvrđenih u točki 1.2.2. Priloga I. Delegiranoj uredbi (EU) 2017/654;”.

                     2.

                     Dio B ispravlja se kako slijedi:

                                 (a)

                                 točka 2.1.3.2. zamjenjuje se sljedećim:

                                             „2.1.3.2.

                                             X u odgovarajućem stupcu označava svrhe za koje je svaka stavka potrebna:

                                                         (a)

                                                         „ispitivanje” znači informacije potrebne za provođenje ispitivanja emisija;

                                                         (b)

                                                         „ugradnja” znači informacije potrebne za ugradnju u necestovne pokretne strojeve; i

                                                         (c)

                                                         „homologacija” znači informacije potrebne za svaki pregled za potvrđivanje da motor odgovara karakteristikama navedenog tipa motora i, ako je primjenjivo, navedene porodice motora.

                                                   Stupci „ispitivanje”, „ugradnja” i „homologacija” namijenjeni su samo u informativne svrhe te se ne moraju unijeti u opisni dokument podnesen homologacijskom tijelu.”;

                                 (b)

                                 u točki 4.2. drugi stavak zamjenjuje se sljedećim:
                                 „Oznaka porodice motora mora jasno i nedvosmisleno identificirati motore s jedinstvenom kombinacijom tehničkih obilježja za stavke utvrđene u Dijelu B Dodatka 3. primjenjive na tu porodicu motora.”

                     3.

                     Dodatak 3. ispravlja se kako slijedi:

                                 (a)

                                 dio B ispravlja se kako slijedi:

                                             i.

                                             točka 2.5. zamjenjuje se sljedećim:

                                                         „2.5.

                                                         Raspon radnih obujama po cilindru (cm3): …”;

                                             ii.

                                             točka 2.8.3. zamjenjuje se sljedećim:

                                                         „2.8.3.

                                                         Popis dodatnih goriva, mješavina goriva ili emulzija goriva koje motor može upotrebljavati prema proizvođačevoj deklaraciji u skladu s točkom 1.2.3. Priloga I. Delegiranoj uredbi (EU) 2017/654 (navesti upućivanje na priznatu normu ili specifikaciju): …”;

                                 (b)

                                 tablica u dijelu C ispravlja se kako slijedi:

                                             i.

                                             redak s brojem stavke 3.4.6. zamjenjuje se sljedećim:

                                                         „3.4.6.

                                                         Pretkondicioniranje za RMC NRCS: stacionarni rad/RMC

                                                         X”

                                             ii.

                                             redci s brojevima stavki 3.6.4. i 3.6.5. zamjenjuju se sljedećim:

                                                         „3.6.4.

                                                         Ukupni radni obujam motora (cm3):

                                                         X

                                                         3.6.5.

                                                         Radni obujam po cilindru kao % osnovnog motora:

                                                         X

                                                         ako je riječ o porodici motora”

                                             iii.

                                             redci s brojevima stavki 3.8.3. i 3.8.3.1. zamjenjuju se sljedećim:

                                                         „3.8.3.

                                                         Hladnjak stlačenog zraka: da/ne

                                                         X

                                                         X

                                                         3.8.3.1.

                                                         Tip: zrak-zrak/zrak-voda/drugo (navedite)

                                                         X”

                                             iv.

                                             u retku s brojem stavke 3.8.3.4. broj stavke „3.8.3.4.” zamjenjuje se brojem stavke „3.8.3.3.”;

                                             v.

                                             redak s brojem stavke 3.10.1.1. zamjenjuje se sljedećim:

                                                         „3.10.1.1.

                                                         Karakteristike: s hlađenjem/bez hlađenja, visok tlak/nizak tlak/drugo (navedite):

                                                         X”

                                             vi.

                                             redak s brojem stavke 3.11.1.3. zamjenjuje se sljedećim:

                                                         „3.11.1.3.

                                                         Minimalna temperatura na ulazu u prvu napravu za naknadnu obradu (°C) ako je navedena:

                                                         X

                                                         X”

                                             vii.

                                             redak s brojem stavke 3.14.2. zamjenjuje se sljedećim:

                                                         „3.14.2.

                                                            Regulatori tlaka/isparivači”

         PRILOG III.
         Prilog II. Provedbenoj uredbi (EU) 2017/656 ispravlja se kako slijedi:

                     1.

                     U odjeljku 2. Dodatka 1. točka 3. zamjenjuje se sljedećim:

                                 „3.

                                 Kod iznimke (EM)/kod prijelazne odredbe (TR) (6): …”.

                     2.

                     U Dodatku 2. tablica 1. ispravlja se kako slijedi:

                                 i.

                                 u zaglavlju stupca 4 riječi „Kod iznimke (EM)/kod prijelazne odredbe (TM) (stupac 4)” zamjenjuju se riječima „Kod iznimke (EM)/kod prijelazne odredbe (TR) (stupac 4)”;

                                 ii.

                                 u prvom retku stupca 5 („Tekst za dopunske informacije”) riječi „MOTOR NIJE NAMIJENJEN UPORABI U STROJEVIMA U EU-u” zamjenjuju se riječima „MOTOR NIJE NAMIJENJEN UPORABI U NECESTOVNIM POKRETNIM STROJEVIMA U EU-u”.

         PRILOG IV.
         Prilog IV. Provedbenoj uredbi Komisije (EU) 2017/656 mijenja se kako slijedi:

                     1.

                     U Dopuni certifikata o EU homologaciji dodaju se točke od 11.3. do 11.3.2.:
                     „11.3.   Referentne vrijednosti za praćenje u uporabi (9)

                                 11.3.1.

                                 Referentni rad (kWh): …

                                 11.3.2.

                                 Referentna masa CO2 (g): …”.

                     2.

                     U objašnjenjima za Prilog IV. dodaje se objašnjenje (9):

                                 „(9)

                                 Primjenjivo samo na motore potkategorija NRE-v-5 i NRE-v-6 ispitane NRTC-om.”

         PRILOG V.
         U Prilogu IV. Provedbenoj uredbi (EU) 2017/656 Dopuna certifikata o EU homologaciji ispravlja se kako slijedi:

                     1.

                     Točke 2.11.8., 2.11.9. i 2.11.10. zamjenjuju se sljedećim:

                                 „2.11.8.

                                 Drugi uređaji za naknadnu obradu (navedite koji): …

                                 2.11.9.

                                 Drugi uređaji ili obilježja koji imaju snažan utjecaj na emisije (navedite koji): …”.

                     2.

                     U drugom stupcu točke 3.6.4., „Opis stavke”, riječi „Radni obujam motora (cm3):” zamjenjuju se riječima „Ukupni radni obujam motora (cm3):”.

         PRILOG VI.
         Prilog V. Provedbenoj uredbi (EU) 2017/656 ispravlja se kako slijedi:

                     1.

                     U točki 3.1. uvod prvog stavka zamjenjuje se sljedećim:
                     „Primjer EU homologacijskog broja motora kategorije NRSh-v-1b koji radi na benzin, homologiranog u Nizozemskoj, s tri proširenja homologacije:”

                     2.

                     U točki 3.2. uvod prvog stavka zamjenjuje se sljedećim:
                     „Primjer EU homologacijskog broja motora s dvojnim gorivom tipa 1 A kategorije NRE-c-3 koji radi na plinovito gorivo vrste LN2 (specifični sastav ukapljenog prirodnog plina/ukapljenog biometana čiji se faktor λ-pomaka ne razlikuje za više od 3 % od faktora λ-pomaka plina G20 iz Priloga I. Delegiranoj uredbi (EU) 2017/654 i čiji udio etana nije veći od 1,5 %), homologiranog u Francuskoj, bez ijednog proširenja homologacije:”.

                     3.

                     U točki 3.3. uvod prvog stavka zamjenjuje se sljedećim:
                     „Primjer EU homologacijskog broja motora kategorije RLL-v-1 u skladu s graničnim vrijednostima emisija za SPE na dizelsko gorivo, homologiranog u Austriji, s dva proširenja homologacije:”

         PRILOG VII.
         Prilog VI. Provedbenoj uredbi (EU) 2017/656 ispravlja se kako slijedi:

                     1.

                     Točka 2.6. zamjenjuje se sljedećim:

                                 „2.6.

                                 Ispitno izvješće može se dostaviti u papirnatom obliku ili u elektroničkom formatu o kojem se dogovore proizvođač, tehnička služba i homologacijsko tijelo.”

                     2.

                     Dodatak 1. ispravlja se kako slijedi:

                                 i.

                                 točke od 10. do 11.2. zamjenjuju se sljedećim:
                                 „10.   Informacije o provedbi dinamičkog ispitivanja (ako je primjenjivo)

                                 10.1.   Ciklus (označite ciklus znakom X) se mora navesti u tablici 8.:

                                    Tablica 8.

                                    Dinamički ispitni ciklus

                                             NRTC

                                             LSI-NRTC

                                       10.2.   Faktori pogoršanja za dinamičko ispitivanje

                                             10.2.1.

                                             Faktor pogoršanja (DF): izračunan/zadan

                                             10.2.2.

                                             Vrijednosti DF-ova i rezultata emisija moraju se navesti u tablici 9. odnosno tablici 10.

                                       10.3.   Rezultati emisija NRTC ispitivanja

                                    Tablica 9.

                                    Vrijednosti DF-ova i rezultati emisija za NRTC

                                             DF
                                             mult./adi.

                                             CO

                                             HC

                                             NOx

                                             HC + NOx

                                             PM

                                             PN

                                             Emisije

                                             CO (g/kWh)

                                             HC (g/kWh)

                                             NOx (g/kWh)

                                             HC + NOx (g/kWh)

                                             PM (g/kWh)

                                             PN (#/kWh)

                                             Hladno pokretanje

                                             Ispitni rezultat s toplim pokretanjem
                                             s regeneracijom/bez regeneracije

                                             Ponderirani rezultat ispitivanja

                                                k
                                                ru/k
                                                rd

                                             mult./adi.

                                             Ponderirani rezultat ispitivanja s IRAF-ima

                                                Krajnji ispitni rezultat s DF-om

                                             10.3.1.

                                             CO2 (g/kWh) ciklusa s toplim pokretanjem:

                                             10.3.2.

                                             Prosječni ciklusni NH3 (ppm):

                                             10.3.3.

                                             Ciklusni rad za ispitivanje s toplim pokretanjem (kWh):

                                             10.3.4.

                                             Ciklusni CO2 za ispitivanje s toplim pokretanjem (g):

                                       10.4.   Rezultati emisija LSI-NRTC ispitivanja

                                    Tablica 10.

                                    Vrijednosti DF-ova i rezultati emisija za LSI-NRTC

                                             DF
                                             mult./adi.

                                             CO

                                             HC

                                             NOx

                                             HC + NOx

                                             PM

                                             PN

                                             Emisije

                                             CO (g/kWh)

                                             HC (g/kWh)

                                             NOx (g/kWh)

                                             HC + NOx (g/kWh)

                                             PM (g/kWh)

                                             PN (#/kWh)

                                             Ispitni rezultat
                                             s regeneracijom/bez regeneracije

                                                k
                                                ru/k
                                                rd

                                             mult./adi.

                                             Ispitni rezultat s IRAF-ima

                                                Krajnji ispitni rezultat s DF-om

                                             10.4.1.

                                             Ciklusni CO2 (g/kWh):

                                             10.4.2.

                                             Prosječni ciklusni NH3 (ppm):

                                             10.4.3.

                                             Ciklusni rad (kWh):

                                             10.4.4.

                                             Ciklusni CO2 (g):

                                       10.5.   Sustav uzorkovanja korišten za dinamičko ispitivanje:

                                             10.5.1.

                                             Plinovite emisije:

                                             10.5.2.

                                             PM:

                                             10.5.3.

                                             Broj čestica:

                                       11.   Krajnji rezultati emisija

                                 11.1.   Vrijednosti ciklusnih rezultata emisija moraju se navesti u tablici 11.:

                                    Tablica 11.

                                    Krajnji rezultati emisija

                                             Emisije

                                             CO
                                             (g/kWh)

                                             HC
                                             (g/kWh)

                                             NOx

                                             (g/kWh)

                                             HC + NOx

                                             (g/kWh)

                                             PM
                                             (g/kWh)

                                             PN
                                             (#/kWh)

                                             Ispitivanje Ciklus (1)

                                             Krajnji rezultat NRSC-a s DF-om (2).

                                             Krajnji rezultat dinamičkog ispitivanja-a s DF-om (3).

                                       11.2.   Rezultat CO2 (4):
                                 11.3.   Referentne vrijednosti za praćenje u uporabi (5)
                                 11.3.1.   Referentni rad (kWh) (6):
                                 11.3.2.   Referentna masa CO2 (g) (7):”;

                                 ii.

                                 objašnjenja za Dodatak 1. zamjenjuju se sljedećim:
                                 „Objašnjenja za Dodatak 1.:

                                    (oznake bilješki, bilješke i objašnjenja koji se ne navode u ispitnom izvješću)

                                             (1)

                                             Kad je riječ o NRSC-u, navedite ciklus iz točke 9.1. (tablica 4.); kad je riječ o dinamičkom ispitivanju, navedite ciklus iz točke 10.1. (tablica 8.).

                                             (2)

                                             Prekopirajte rezultate pod „Krajnji ispitni rezultat s DF-om” iz tablice 6.

                                             (3)

                                             Prekopirajte rezultate pod „Krajnji ispitni rezultat s DF-om” iz tablice 9. ili tablice 10., prema potrebi.

                                             (4)

                                             Za tip motora ili porodicu motora koji se ispituju i NRTC-om i u dinamičkom ispitivanju, unesite vrijednosti emisija CO2 (g/kWh) iz NRTC ciklusa s toplim pokretanjem zabilježene u točki 10.3.4. ili vrijednosti emisija CO2 iz NRTC-LSI ciklusa zabilježene u točki 10.4.4. Za motore koji se ispituju samo NRSC-om, unesite vrijednosti emisija CO2 iz tog ciklusa zabilježene u točki 9.3.3.

                                             (5)

                                             Primjenjivo samo na motore potkategorija NRE-v-5 i NRE-v-6 ispitane NRTC-om.

                                             (6)

                                             Navedite vrijednost ciklusnog rada iz ispitivanja NRTC-om s toplim pokretanjem zabilježen u točki 10.3.3.

                                             (7)

                                             Navedite ciklusnu vrijednost CO2 iz ispitivanja NRTC-om s toplim pokretanjem zabilježenu u točki 10.3.4.”

         PRILOG VIII.
         U Prilogu IX. Provedbenoj uredbi (EU) 2017/656 točke od 2.4.4. do 2.4.4.3. zamjenjuju se sljedećim:

            „2.4.4.   Radni obujam po cilindru.
            2.4.4.1.   Motor s radnim obujmom po cilindru ≥ 750 cm3

            Da bi se smatralo da motori s radnim obujmom po cilindru ≥ 750 cm3 pripadaju istoj porodici motora, raspon njihovih radnih obujama po cilindru ne smije biti veći od 15 % najvećeg obujma radnog obujma po cilindru u porodici.
            2.4.4.2.   Motor s radnim obujmom po cilindru < 750 cm3

            Da bi se smatralo da motori s radnim obujmom po cilindru < 750 cm3 pripadaju istoj porodici motora, raspon njihovih radnih obujama po cilindru ne smije biti veći od 30 % najvećeg obujma radnog obujma po cilindru u porodici.
            2.4.4.3.   Motor s većim rasponom radnog obujma po cilindru
            Ne dovodeći u pitanje točke 2.4.4.1. i 2.4.4.2., može se smatrati da uz odobrenje homologacijskog tijela motori s radnim obujmom po cilindru većim od raspona definiranog u točkama 2.4.4.1. i 2.4.4.2. pripadaju istoj porodici motora. Odobrenje se treba temeljiti na tehničkim elementima (izračunima, simulacijama, eksperimentalnim rezultatima itd.) koji pokazuju da raspon nema značajan utjecaj na emisije ispušnih plinova.”